b'\n_START_ARTICLE_\nVidmantas Jankauskas (1950)\n_START_PARAGRAPH_\nVidmantas Jankauskas (g. 1950 m. liepos 23 d. Janonyse, Anyk\xc5\xa1\xc4\x8di\xc5\xb3 raj.) \xe2\x80\x93 Lietuvos matematikas, energetikos ekonomistas, habilituotas technologijos moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1973 m. baig\xc4\x97 Vilniaus universitet\xc4\x85. 1994 m. habilituotas technologijos moksl\xc5\xb3 daktaras._NEWLINE_1973\xe2\x80\x931997 m. dirbo Fizikini\xc5\xb3 ir technini\xc5\xb3 energetikos problem\xc5\xb3 institute (nuo 1992 m. Lietuvos energetikos institutas), 1994\xe2\x80\x932004 m. Vilniaus universiteto Kauno humanitarinio fakulteto d\xc4\x97stytojas. Nuo 1998 m. profesorius. 1997\xe2\x80\x932007 m. Valstybin\xc4\x97s kain\xc5\xb3 ir energetikos kontrol\xc4\x97s komisijos pirmininkas. 2008 m. Lietuvos ir Lenkijos \xc4\xafmon\xc4\x97s \xe2\x80\x9eLitPol Link\xe2\x80\x9c valdybos pirmininkas. Nuo 2008 m. Vilniaus Gedimino technikos universiteto profesorius, Regioninio energetikos politikos tyrim\xc5\xb3 centro prie Korvinus Universiteto (Budape\xc5\xa1tas) vyr. mokslinis darbuotojas.\n_START_SECTION_\nMokslin\xc4\x97 veikla\n_START_PARAGRAPH_\nPareng\xc4\x97 energijos poreiki\xc5\xb3 prognozavimo metodik\xc5\xb3, taip pat su kitais \xe2\x80\x93 pirm\xc4\x85j\xc4\x85 nacionalin\xc4\x99 eneregtikos strategij\xc4\x85 (1993), nacionalines energijos efektyvumo didinimo pirm\xc4\x85j\xc4\x85 (1992 m.) ir antr\xc4\x85j\xc4\x85 (1996 m.) programas, 1995\xe2\x80\x931996 m. elektros energetikos pl\xc4\x97tros ir energetikos planavimo ekstremaliomis s\xc4\x85lygomis programas. Para\xc5\xa1\xc4\x97 energetikos sektoriaus reguliavimo bei aplinkosaugos darb\xc5\xb3.'